Diari Oficial de la Generalitat Valenciana


Sumari del DOGV 9466, del 09-11-2022 (2022/10827)

RESOLUCIÓ de 26 d'octubre de 2022, de la Conselleria d'Hisenda i Model Econòmic, per la qual s'autoritza una transferència de crèdits del capítol 2 al capítol 4 en el programa 134.20, Implementació d'objectius de desenvolupament sostenible (Agenda 2030), de la Conselleria de Participació, Transparència, Cooperació i Qualitat Democràtica, per import de 60.000 euros (expedient 22.007/22-184).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9466

Data del DOGV
:   09-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10114


Data del document
:   26-10-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 26 d'octubre de 2022, de la Conselleria d'Hisenda i Model Econòmic, per la qual s'autoritza una transferència de crèdits del capítol 2 al capítol 4 en el programa 134.20, Implementació d'objectius de desenvolupament sostenible (Agenda 2030), de la Conselleria de Participació, Transparència, Cooperació i Qualitat Democràtica, per import de 60.000 euros (expedient 22.007/22-184). [2022/10342]  
  
El pressupost del passat exercici 2021 va incloure en l'annex de transferències i subvencions corrents del programa 134.10, Cooperació internacional al desenvolupament, la línia de subvenció de concessió directa en aplicació del que es preveu en l'article 168.1.a de la Llei 1/2015, S8321, «Càtedra de cooperació i desenvolupament sostenible», dotada amb 150.000 euros, distribuïts entre les universitats públiques de la Comunitat, amb les quals es van subscriure els corresponents convenis de col·laboració; no obstant això, segons s'informa per la Direcció General de Cooperació Internacional al Desenvolupament, al tancament de l'exercici, malgrat tractar-se d'obligacions degudament adquirides i tindre la condició d'exigibles, van quedar pendents de reconéixer i no van arribar a pagar-se els imports corresponents a la Universitat Jaume I de Castelló i a la Universitat de València.  
En el pressupost per a aquest exercici s'inclou està mateixa línia de subvenció S8321 també de concessió directa 168.1.a amb idèntica finalitat i dades descriptives, si bé amb càrrec al programa 134.20, Implementació d'objectius de desenvolupament sostenible (Agenda 2030). Per part de la Conselleria de Participació, Transparència, Cooperació i Qualitat Democràtica, es planteja la necessitat d'incrementar la dotació de la línia en 60.000 euros, a fi de procedir a la liquidació de les obligacions pendents del passat exercici, i sense que això supose alterar les subvencions aprovades per les Corts per a aquest exercici, per considerar que es donen les circumstàncies previstes en l'article 39.5.c de la Llei 1/2015, d'hisenda pública, sector públic instrumental i subvencions, i donada l'excepció que contempla l'article 49.3 d'aquesta mateixa llei per a aquests supòsits.  
Per a donar cobertura de les citades obligacions, la Conselleria de Participació, Transparència, Cooperació i Qualitat Democràtica proposa la transferència de disponibilitats existents en el capítol 2, «Compra de béns corrents i despeses de funcionament», del mateix programa pressupostari 134.20, crèdit disponible no afectat a compromís de despeses ni a finançament condicionat.  
A l'efecte i en virtut del que es disposa en l'article 39.5.c de la Llei 1/2015, d'hisenda pública, sector públic instrumental i subvenciones, i dels articles 21 i 24 de la Llei 8/2021, de pressupostos de la Generalitat per a l'exercici 2022, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació 50.72.13.883.76.6, per import de 60.000 euros.  
  
Segon  
Autoritzar un increment de crèdit en l'aplicació 62.30.97.752.55.8 per import de 60.000 euros, i les següents modificacions en la línia S8321, de l'annex es transferències i subvencions corrents del programa 134.20, Implementació d'objectius de desenvolupament sostenible (Agenda 2030), que suposen:  
a) Incrementar la seua dotació d'acord amb el detall següent:  
  
Codi Denominació Dotació anterior Modif. alta/baixa Dotació actual  
S8321 Càtedra de cooperació i desenvolupament sostenible 150.000 euros 60.000 euros 210.000 euros  
  
  
b) L'increment té per objecte fer la liquidació d'obligacions pendents de 2021 amb les universitats i pels imports que es detallen a continuació:  
  
Universitat Import  
Universitat Jaume I 30.000 euros  
Universitat de València 30.000 euros  
Total   
  
  
  
València, 26 d'octubre de 2022.- El sotssecretari de la Conselleria d'Hisenda i Model Econòmic (p. d. R 08.06.2022, DOGV 9360): Daniel González Serisola.